ÍZELÍTŐ

1. LÉTEZÉS ÉS LÉTFILOZÓFIA

- Egy létező már tudat.

- A létezőnek egy célja van: önvizsgálatot végezni.

- A létezést spontán műveld, hogy a művészet szintjére emelkedhess.

- Egy a forrás és minden létező az ő megnyilvánulása.

- Az egy magában van, a sok egymás számára létezik.

- Addig nyújtózkodj, amíg a létezésed ér.

- Minden lét boldogság.

- Aki létezik szenved, ami van, boldog.

- A létező legvégső célja a boldogság formáinak keresése.

- Aki eltűnik a létezők közül, az megboldogul.

- A mesét a lésemmi meséli, úgy ahogy megéli.

- A fénylény az a létező, aki szabadságon van.

- A fénylény egy lélektelen lény.

- Kimerült lételemnek kimúlt az ideje.

- Ami időben létezik, az ideiglenes.

- Az instabilitás teszi a létezést stabillá.

- Az önmagába zárt létezés szükségképpen egy semmirekellő.

- Az öröklét azzal ijesztgeti magát, hogy végesnek hiszi létét.

- Lényegemet tekintve tökéletes vagyok.

- A megnyilvánult: portré a megnyilvánulatlanról.

- A filozófia a kreatív gondolkodás tudománya.

- A kettősségek filozófiájára a megoldást az egység filozófiája jelenti.

- Ha a létezés problematikáját meg lehetne oldani, akkor élvezet volna elkárhozni és a világ szétesne.

- Minden el entmondás látszólagos.

- Minden logika el entmondásból indul és ellentmondásban ér véget.

- Minden dolog mögött önnön ellentéte rejlik.

- Minden dolog önmaga el entétéről szól.

- Az egymással teljesen ellentétes dolgok ugyanolyan eredményre vezetnek.

- Világunk a mulandóság emlékműve.

- A mulandóság örökké tart.

- Az idő múlik, a veszteség örök.

- Minden félelmünk mögött az elmúlás félelme húzódik meg.

- Nem az a baj, hogy a világ mulandó hanem, hogy nem tudjuk szabályozni a dolgok elmúlását.

- A múlékony dolgokhoz ragaszkodni nehéz, az örök dolgokról lemondani nehéz.

- Sose attól félj, hogy valami bekövetkezik vagy elmúlik, inkább azon igyekezz, hogy kezelni tudd a kialakuló helyzeteket.

- Ami most van, az még soha nem volt és soha nem is lesz újra.

- A fogalomkör tágulása egyenesen arányos a dimenziók kitárulásával.

- A beszámíthatatlansági tényező a kapu minden rendszerben a külső környezet felé.

- Az univerzumban az információ mennyisége és differenciáltságának mértéke folyamatosan nő.

- A fejlődés a megismerés, a viszonyulás, a teremtés és a tökéletesedés irányaiba tart.

- Érzékelek, tehát vagyok.

- Az érzékelés állapotváltozás.

- A világ egy önmagára építkező rendszer.